ประกาศกรมการขนส่งทางบกประกาศกรมการขนส่งทางบกเรื่องกำหนดคุณสมบัติและคุณลักษณะโคมไฟแสงพุ่งไกลและโคมไฟแสงพุ่งต่ำของรถยนต์พ.ศ. ๒๕๕๔ อาศัยอำนาจตามความในข้อ ๑๑แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑ออกตามความในพระราชบัญญัติรถยนต์ พ.ศ. ๒๕๒๒ อธิบดีกรมการขนส่งทางบกออกประกาศกำหนดคุณสมบัติและคุณลักษณะโคมไฟแสงพุ่งไกลและโคมไฟแสงพุ่งต่ำของรถยนต์ไว้ดังต่อไปนี้ข้อ ๑ ในประกาศนี้รถยนต์ หมายความว่ารถยนต์รับจ้างระหว่างจังหวัด รถยนต์รับจ้าง รถยนต์สี่ล้อเล็กรับจ้างรถยนต์บริการและรถยนต์ส่วนบุคคล ทั้งนี้ เว้นแต่รถยนต์รับจ้างสามล้อและรถยนต์สามล้อส่วนบุคคลหลอดไฟไส้ขดลวด (Filament Light Source) หมายความว่าแหล่งกำเนิดแสงซึ่งส่องแสงที่เกิดจากการแผ่ความร้อนของขดลวดหนึ่งขดหรือมากกว่าหลอดไฟแอลอีดี (Light-emitting diode) หมายความว่า แหล่งกำเนิดแสงซึ่งส่องแสงที่เกิดจากปฏิกิริยาเมื่อปล่อยกระแสไฟฟ้าเข้าไปในไดโอดหลอดไฟปล่อยประจุในก๊าซ (Gas-discharge light source) หมายความว่าแหล่งกำเนิดแสง ซึ่งส่องแสงที่เกิดจากปฏิกิริยาการปล่อยประจุไฟฟ้าเข้าไปในก๊าซที่บรรจุภายในหลอดแกนอ้างอิงของโคมไฟ (Axis of reference หรือ Reference axis) หมายความว่า แกนลักษณะเฉพาะของโคมไฟที่กำหนดโดยผู้ผลิตโคมไฟเพื่อใช้เป็นทิศทางอ้างอิงสำหรับการวัดความเข้มของแสงและการติดตั้งโคมไฟบนรถข้อ ๒ โคมไฟแสงพุ่งไกลหรือโคมไฟแสงพุ่งต่ำของรถยนต์ที่ใช้หลอดไฟไส้ขดลวดหลอดไฟแอลอีดีหรือหลอดไฟปล่อยประจุในก๊าซต้องมีคุณสมบัติและคุณลักษณะดังนี้(๑) เมื่อส่องแสงพุ่งต่ำสามารถให้แสงสว่างได้เพียงพอโดยไม่ก่อให้เกิดความรำคาญ(๒) เมื่อส่องแสงพุ่งไกล สามารถให้แสงสว่างได้ดีโคมไฟแสงพุ่งไกลหรือโคมไฟแสงพุ่งต่ำที่มีคุณสมบัติและคุณลักษณะตาม(๑) และ (๒) ต้องสามารถทำงานภายใต้ภาวะการสั่นสะเทือนและเมื่อติดตั้งบนรถแล้วสามารถปรับทิศทางการส่องสว่างให้เป็นไปตามที่กำหนดได้ข้อ ๓ โคมไฟแสงพุ่งต่ำที่มีคุณสมบัติและคุณลักษณะเป็นไปตามข้อ๒ (๑) แล้ว เมื่อทำการตรวจสอบโดยใช้เครื่องทดสอบโคมไฟหน้า (Headlight Tester) หรือโดยการส่องแสงสว่างจากโคมไฟแสงพุ่งต่ำไปที่ฉากรับแสงทำมุมตั้งฉากกับแนวแกนอ้างอิงของโคมไฟที่ระยะไม่เกิน๑๐ เมตร แสงสว่างที่ออกจากโคมไฟแสงพุ่งต่ำต้องแสดงแนวจำกัดแสงที่ชัดเจนโดยแนวจำกัดแสงต้องมีลักษณะดังนี้(๑) แนวจำกัดแสงแนวราบ (Horizontal part) ต้องอยู่ด้านขวาของแกนอ้างอิงแนวดิ่งและต้องไม่สูงกว่าแกนอ้างอิงแนวราบ(๒) จุดหักของแนวจำกัดแสง (Elbow) และแนวจำกัดแสงแนวเฉียง(Shoulder) ต้องอยู่บนแนวแกนอ้างอิงของโคมไฟแนวดิ่งหรือที่ด้านซ้ายของแกนอ้างอิงของโคมไฟแนวดิ่งการตรวจสอบโคมไฟแสงพุ่งต่ำโดยวิธีส่องแสงไปที่ฉากตามวรรคหนึ่งให้เป็นไปตามวิธีการตรวจสอบแนวจำกัดแสงท้ายประกาศนี้ในกรณีที่แนวจำกัดแสงไม่เป็นไปตาม (๑) และ (๒) ให้สันนิษฐานว่าหลอดไฟที่ติดตั้งในโคมไฟแสงพุ่งตํ่าไม่เป็นไปตามมาตรฐานที่กำหนดตามข้อ ๕ หรือข้อ ๖แล้วแต่กรณี และให้ผู้ตรวจสอบดำเนินการตรวจสอบมาตรฐานของหลอดไฟข้อ ๔ โคมไฟแสงพุ่งไกลหรือโคมไฟแสงพุ่งต่ำของรถยนต์ที่ใช้หลอดไฟปล่อยประจุในก๊าซเป็นแหล่งกำเนิดแสงให้ติดตั้งได้ไม่เกินข้างละ๑ ดวงข้อ ๕ หลอดไฟไส้ขดลวดที่ติดตั้งในโคมไฟแสงพุ่งไกลหรือโคมไฟแสงพุ่งต่ำต้องเป็นไปตามมาตรฐานอย่างใดอย่างหนึ่งดังต่อไปนี้(๑) มาตรฐานผลิตภัณฑ์อุตสาหกรรมว่าด้วยหลอดไฟฟ้าชนิดไส้ขดลวดที่ใช้ในชุดโคมไฟยานยนต์และส่วนพ่วง(มอก. ๒๒๘๙ - ๒๕๔๙ ขึ้นไป)(๒)มาตรฐานตามข้อกำหนดของคณะกรรมาธิการเศรษฐกิจของยุโรปแห่งสหประชาชาติ ข้อกำหนดที่๓๗ ว่าด้วยเรื่องหลอดไฟชนิดขดลวด อนุกรมที่ ๐๐ (United Nations Economic Commission for Europe, Regulation No. 37 : Filament Light Source; Series ๐๐) ขึ้นไปข้อ ๖ หลอดไฟปล่อยประจุในก๊าซที่ติดตั้งในโคมไฟแสงพุ่งไกลหรือโคมไฟแสงพุ่งต่ำต้องเป็นไปตามมาตรฐานอย่างใดอย่างหนึ่งดังต่อไปนี้(๑) มาตรฐานผลิตภัณฑ์อุตสาหกรรมว่าด้วยแหล่งกำเนิดแสงชนิดปล่อยประจุในก๊าซที่ใช้ในโคมไฟของยานยนต์(มอก. ๒๒๙๓ - ๒๕๔๙ ขึ้นไป)(๒)มาตรฐานตามข้อกำหนดของคณะกรรมาธิการเศรษฐกิจของยุโรปแห่งสหประชาชาติ ข้อกำหนดที่๙๙ ว่าด้วยเรื่องหลอดไฟชนิดปล่อยประจุในก๊าซ อนุกรมที่ ๐๐ (United Nations Economic Commission for Europe, Regulation No. 99 : Gas Discharge Light Source; Series ๐๐) ขึ้นไปข้อ ๗[๑] ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันที่ประกาศในราชกิจจานุเบกษาประกาศณ วันที่ ๑๙ ธันวาคม พ.ศ. ๒๕๕๔สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑. วิธีการตรวจสอบแนวจำกัดแสงของโคมไฟแสงพุ่งต่ำโดยวิธีการส่องแสงสว่างไปที่ฉากแนบท้ายประกาศกรมการขนส่งทางบก เรื่องกำหนดคุณสมบัติและคุณลักษณะโคมไฟแสงพุ่งไกลและโคมไฟแสงพุ่งต่ำของรถยนต์(ดูข้อมูลจากภาพกฎหมาย)ปริยานุช/ผู้จัดทำ๒๐ มกราคม ๒๕๕๕ณัฐพร/ผู้ตรวจ๒๐ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗ ง/หน้า ๓๙/๑๗ มกราคม ๒๕๕๕